| Uz das vasoiras |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Ericales |
| Familia: | Ericaceae |
| Subfamilia: | Ericoideae |
| Tribo: | Ericeae |
| Xénero: | *Erica* |
| Especie: | ***E. scoparia*** |

 |
| Nome binomial |
| '**Erica scoparia'**L. |

A **uz das vasoiras** (***Erica scoparia***) é un tipo de uz ( familia das ericáceas) orixinario de Europa central e occidental. Aparece nos montes galegos máis temperados. 

Ilustración da uz

Descrición
----------

É un arbusto medio cuxa altura varía entre 1 e 3 m, con follas miúdas de cor verdosa clara de forma lineal. As flores son miúdas, verdosas amarelentas, máis ou menos espalladas polas pólas superiores, florea a comezos da primavera. Acostuma coincidir no mesmo hábitat que a uz branca (*Erica arborea*), diferenciándose porque as flores desta última son abrancazadas e agrupadas na parte superior das pólas, ademais nos talos novos cubertos de vilosidade, mentres que a uz das vasoiras tenas glabras. O froitoé unha cápsula miúda.

Hábitat e distribución
----------------------

Matogueiras e clareiros de formacións boscosas con influencia mediterránea (*Quercus coccifera*, *Quercus faginea*) e solos areentos e non excesivamente acedos do piso supramediterráneo, máis raramente mesomediterráneo e colino, con ombrotipo de seco superior a húmido.
Tamén en matogueiras, uceiras e bosques en terreos soltos e frescos, silíceos, en areais subcosteiros.
Distribúese por Europa occidental, especialmente na Península Ibérica e illas Baleares.

Usos
----

O ramallo serve de alimento para o gado. Tamén se emprega a madeira para leña e para a fabricación de vasoiras.

Etimoloxía
----------

Crese que o nome xenérico *Erica* deriva do grego ἐρείκειν *ereikein*: quebrar, en alusión ás súas ramas fráxiles.
O nome común: uz, urce, dá nome en galego a distintas especies do xénero *Erica*. Procede do latín *ūlǐce* (nome da planta nesa lingua). A designación vulgar da especie: "das vasoiras" (o mesmo que a designación específica culta *scoparius*), fai referencia ao uso tradicional que se lle daba á planta (igual que as xesta e xibardas) para a fabricación de vasoiras.

Taxonomía
---------

*Erica scoparia* foi descrita por Carl von Linné e publicado en *Species plantarum* 353 1753.

Sinonimia
* *Erica cinerea var. coccinea* Bean [= *Erica cinerea var. fulgida*]
* *Erica cinerea L*
* *Chlorocodon scoparium* (L.) Fourr.
* *Erica absinthioides* Spreng.
* *Erica fucata* Thunb.
* *Erica platycodon* (Webb & Berthel.) Rivas Mart. & al.
* *Erica scoparia var. platycodon* Webb & Berthel.
* *Erica scoparia subsp. platycodon* (Webb & Berthel.) A.Hansen & G.Kunkel
* *Erica virgulata* J.C.Wendl.
* *Ericoides fucatum* (Thunb.) Kuntze
* *Ericoides scoparium* (L.) Kuntze

Notas
-----

1. ↑  Rigueiro Rodríguez, Antonio; Santiago Freijanes, José Javier; Vila Lameiro, Pablo; Villarino Urtiaga, Juan José; Rodríguez Río, Xusto A (2012). *Vocabulario forestal galego - espan︣ol - inglés*. Servizo de Normalización Lingüística da USC. ISBN 978-84-9887-920-9. OCLC 931359236. 2339.
2. ↑  "*Uz das vasoiras*". *Tropicos.org. Missouri Botanical Garden*. Consultado o 5 de xullo de 2012.
3. ↑  en PlantList

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Uz das vasoiras*** |

|  |  |
| --- | --- |
|  | Wikispecies posúe unha páxina sobre:  ***Uz das vasoiras*** |

### Outros artigos

* Erica (xénero)

### Ligazóns externas

* Detalles de *Erica scoparia*

|  |  |
| --- | --- |
| Control de autoridades | 
* Wd: Q2110024
* MAG: 2779421095

 |

|  |  |
| --- | --- |
| Identificadores taxonómicos | 
* APDB: 142881
* APNI: 116344
* EOL: 6949045
* EPPO: EIASC
* EUNIS: 169560
* GBIF: 7328034
* iNaturalist: 342117
* IPNI: 329579-1
* NBN: NHMSYS0020704119
* NCBI: 270444
* PlantList: kew-2794397
* POWO: ID
* Soortenregister: 120372
* TAXREF: 96691
* Tela Botanica: 75110
* WoRMS: 993799

 |

|  |  |
| --- | --- |
| Identificadores | 
* UMLS: C1652960

 |